《茅慎言暑中过访》
明代·纪映钟

三旬不出口如钳，君到空斋话不厌。
才及老庄忘楚越，忽闻世不奋髭髯。
欢来岂曰非朋友，贫也无须讳米盐。
赤脚层冰何处所？白云恒岳在荒檐。

作者简介：（1609—1671）明末清初江南上元人，后移居仪徵，字伯紫，一字擘子，号憨叟，自称钟山遗老。纪青子。明诸生。崇祯时为复社名士，明亡后，弃诸生，躬耕养母。工诗善书，知名海内。有《真冷堂诗稿》、《憨叟诗钞》。